# data[].attributes.headline
Αθανασία Λαζαρίδου

# data[].attributes.subject
Αθανασία Λαζαρίδου

# data[].attributes.body
Γεια σου αγαπημένη μου Κατερίνα,

Ειλικρινά ελπίζω να αισθάνεσαι καλύτερα..Ελπίζω να δεχτείς την συγγνώμη μου, ήθελα να σου γράψω νωρίτερα, παρ’αυτά μου πήρε καιρό να βρω το θάρρος και όταν το έβρισκα έχανα τα λόγια μου, προσπαθούσα να εκφραστώ μα οι λέξεις δεν κόλλαγαν, ένας κόμπος στο λαιμό με έπνιγε. Δεν είσαι μόνη, είμαι και θα είμαι πάντα δίπλα σου στηριζοντάς σε. Ξέρω πόσο δύσκολο είναι να χάνεις τον άνθρωπό σου, θρηνώ και εγώ μαζί σου. Σου υπόσχομαι δεν θα ξεχάσουμε ποτέ την Γιώτα μας, η γλυκιά ανάμνησή της, θα μας συντροφεύει για πάντα. Κουράγιο πολυαγαπημένη Κατερίνα μου, δεν είσαι μόνη, είμαι εδώ. Δώστου λίγο χρόνο να ξεθυμάνει, μη ξύνεις παραπάνω την πληγή. Είσαι δυνατή, πάντα ήσουν, ο χρόνος είναι ο καλύτερος γιατρός. Από εδώ και στο εξής, να ζεις και για τις στιγμές που δεν πρόλαβε εκείνη.

Θα σε δω σύντομα, αύριο θα έρθω να συζητήσουμε από κοντά. Μέχρι τότε βάστα γερά και εγώ σου στέλνω την αγάπη μου.

# data[].attributes.body
Αγαπητή Άννα ,

Σήμερα έμαθα από την μητέρα σου ότι πριν λίγες μέρες διαγνώστηκες με καρκίνο και ότι από την ώρα που το έμαθες έχεις πέσει πολύ ψυχολογικά .Η αλήθεια είναι ότι ο καρκίνος είναι μια αρκετά δύσκολη και χρονοβόρα ασθένεια και πολλούς τους τρομάζει το γεγονός ότι σιγά σιγά με τον καιρό χάνουν τα μαλλιά τους και αρκετά κιλά λόγο τον χημειοθεραπειών.  Εγώ θα σου έλεγα να μην τα παρατήσεις να παλέψεις μαζί του κάνοντας ότι ακριβώς σου λένε οι γιατροί ώστε να μπορέσεις να τα καταφέρεις και να νικήσεις αυτήν την μάχη με αυτήν την δύσκολη αρρώστια .Δεν πρέπει να σε τρομάζει τίποτα διότι είσαι μια πολύ αισιόδοξη και δυνατή μαχήτρια σε αυτήν την ζωή και ποτέ δεν παράτας τίποτα και πάντα καταφέρνεις και πέτυχεις τους στόχους σου και το ίδιο θα κάνεις και τώρα . Εγώ θα πάρω άδεια από την δουλειά μου όσο περισσότερο καιρό μπορέσω ώστε να είμαι όλον αυτόν τον καιρό δίπλα σου και να σε βοηθάω σε ότι χρειαστείς και να  σε στηρίζω και να σε ενθαρρύνω σε όλα . Θα είμαι κοντά σου εγώ και όλοι μας οι φίλοι και η οικογένεια σου να σε στηρίζουμε σε όλα .Σου εύχομαι περαστικά και αν το ξεπεράσεις γρηγορά όλο αυτό και να μην ταλαιπωρηθείς πολύ σε ότι χρειαστείς θα είμαι στο πλευρό σου και μην σκεφτείς ποτέ να τα παρατήσεις είσαι δυνατή .

Με αγάπη η φίλη σου Λύδα .

# data[].attributes.body
Αγαπημένη μου θεία Μαίρη,

Με αφορμή την επιλογή να φύγεις από την δουλεία σου αποφάσισα να σου στείλω αυτήν επιστολή, καθώς στηρίζω την απόφαση σου. Στις μέρες μας πολύ εργοδότες δεν σέβονται τα δικαιώματα τον υπαλλήλων τους ,και αυτό πρέπει να σταματήσει. Χαίρομαι πολύ που τόλμησες να παραιτηθείς και να ανεξαρτητοποιηθείς, είσαι παράδειγμα προς μίμηση για εμένα. Φυσικά γνωρίζω πως δεν είναι εύκολο σήμερα να αφήνει κανείς την δουλεία του, για αυτό είμαι περήφανη για αυτό που κάνεις. Δεν γνωρίζω αν αναζητήσεις κάποια δουλεία που σέβεται τους υπαλλήλους της. Αλλά θα μπορούσες να ανοίξεις μια μικρή επιχείρηση με κοσμήματα. Όλοι γνωρίζουμε στην οικογένεια πως φτιάχνεις καταπληκτικά κοσμήματα και πιστεύω πως πρέπει να τα δουν και άλλοι. Ξέρω ότι θα πάρει χρόνο αυτό για αυτό είμαι πρόθυμη να σε βοηθήσω σε ότι χρειαστείς. Είμαι σίγουρη πως θα τα πας τέλεια σε ότι και αν κάνεις. Περιμένω να μου πεις τι θα αποφασίσεις να κάνεις.

Με αγάπη,
Αννέτα

# data[].attributes.headline
Ελένη ματάκου

# data[].attributes.subject
Ελένη ματάκου

# data[].attributes.body
Νέο Σούλι 21, Μαρτίου 2023

Αγαπητή Μαρία,

Αποφάσισα να σου γράψω αυτή την επιστολή για να εκφράσω τα θερμά μου  συλλυπητήρια για τον πατέρα σου που πέθανε από καρκίνο. Πόσο θα ήθελα να ήμουν εκεί, για να σου συμπαρασταθώ σε αυτήν την δύσκολη στιγμή της ζωής σου.

Θα βρίσκομαι πάντα δίπλα σου σε κάθε στιγμή που θα με χρειαστείς διότι γνωρίζω ότι είναι μια δύσκολη στιγμή της ζωής σου. Επιπλέον, θα πρέπει να βοηθήσεις και την μητέρα σου διότι θα βρίσκεται σε μια τραγική κατάσταση. Πρέπει να είσαι αισιόδοξη ότι όλα θα πάνε καλά και να μην ανήσυχής για τίποτα, για όλα θα βρίσκομαι δίπλα σου σε κάθε δύσκολη στιγμή. Κατανοώ ότι είναι μια δύσκολη στιγμή και καλό θα ήταν να μιλήσεις σε κάποιον για όλα αυτά που αισθάνεσαι μετά από αυτό το τραγικό συμβάν. Θα πρέπει να είσαι ψύχραιμη και ήρεμη σε ότι συμβεί ή θα συμβεί στο μέλλον.

Ελπίζω όλα να πάνε καλά και να αισθάνεσαι καλύτερα σε με τις μέρες. Όλα θα πάνε καλά μην ανήσυχης για τίποτα. Σε αγαπώ!

Με αγάπη η φίλη σου

# data[].attributes.body
Αγαπητέ μου φίλε Γιάννη.

Καταλαβαίνω πως υποφέρεις υπερβολικά από το δυστύχημα του λεωφορείου που επέζησες. Ξέρω ότι ήταν ένας πραγματικός εφιάλτης. Κατανοώ επίσης ότι όλοι αυτή η τραγωδία που τα ματιά σου είδαν και το σώμα σου πέρασε σε έχουν φέρει σε πολύ κακό σημείο ψυχολογικά.

Αν και πιστεύεις πως δεν θα ξανά επανέλθεις ξανά στο πως ήσουν η αλήθεια είναι ότι μπορείς. Πρέπει να έχεις θετικές σκέψεις και να παλέψεις τις κακές. Πρέπει επίσης να είσαι δυνατός και να αφιερώσεις τον κατάλληλο χρόνο για τον εαυτό σου και για την ψυχολογία σου.

Είμαι και θα είμαι  πάντα εδώ για σένα, θα έρχομαι πιο συχνά και αν θέλεις και νιώσεις αρκετά άνετος μπορείς να μου μιλήσεις για να σε βοηθήσω να το ξεπεράσεις. Θα συνιστούσα επίσης να δεις έναν επαγγελματία π.χ έναν ψυχολόγο για να αποκτήσεις μια πιο επαγγελματική ψυχολογική υποστήριξη.

Με πολύ αγάπη και υποστήριξη ο φίλος σου ο Γιώργος.

# data[].attributes.body
Αγαπητέ Νίκο,

Πριν λίγες μέρες μίλησαν οι γονείς μας στο τηλέφωνο και η μητέρα σου είπε στην δικιά μου ότι πριν λίγες μέρες διαγνωστικές με όγκο στο κεφάλι. Μου το είπε αυτό η μανά μου και έτσι αποφάσισα να σου στείλω αυτή την επιστολή. Αρχικά θα ήθελα να σου ευχηθώ καλή τύχη και ότι όλα θα πάνε καλά. Στις μέρες μας τέτοιες καταστάσεις με την κατάλληλη φροντίδα και προσοχή μπορούν να ξεπεραστούν. Ξέρω ότι είναι κάτι πολύ δύσκολο να γίνει αλλά υπάρχουν περιπτώσεις που άνθρωποι πέρασαν τις διαδικασίες που πρόκειται να περάσεις και εσύ και έχουν μία κανονική ζωή πλέον. Θέλω να ξέρεις ότι θα σε σκέπτομαι συνέχεια και ότι θα κάνω ότι περνάει από χέρι μου για να σε βοηθήσω. Ότι χρειαστείς, μην διστάσεις. Για εσένα είμαι πάντα ένα τηλέφωνο μακριά.

Με αγάπη,

Μάριος

# data[].attributes.headline
Μαγδαληνή Λιούσα

# data[].attributes.subject
Μαγδαληνή Λιούσα

# data[].attributes.body
Νέο Σούλι, Τρίτη 21 Μαρτίου 2023

Αγαπητή φίλη Αλεξάνδρα,

Μόλις έλαβα το μέιλ σου και δυστυχώς διάβασα ότι θα χρειαστεί να συνεχίσεις τις χημειοθεραπείες. Φαντάζομαι πως θα είναι πολύ δύσκολο όλο αυτό που περνάς με την ασθένειά σου, όμως θα πρέπει να φανείς δυνατή και να έχεις ψυχική δύναμη για να ανταπεξέλθεις στις θεραπείες, ώστε να μην σε πάρει από κάτω. Όλη αυτή η κατάσταση, σίγουρα σε έχει κουράσει, σε έχει αποδυναμώσει και πολλές φορές αισθάνεσαι ότι θέλεις να εγκαταλείψεις την κάθε προσπάθεια. Παρ ’όλα αυτά, θα πρέπει να πεισμώσεις, προκειμένου να βγεις νικήτρια από αυτή την άνιση μάχη. Θέλω να ξέρεις ότι θα είμαι πάντα δίπλα σου για να σε ενθαρρύνω στο δύσκολό σου μονοπάτι. Θα είμαι εδώ για εσένα και οτιδήποτε χρειαστείς. Γνωρίζω ότι αυτή η διαδικασία θα είναι χρονοβόρα, αλλά πιστεύω πως θα απαλλαγείς από τον καρκίνο και θα ξαναέρθει το χαμόγελο στο πρόσωπό σου. Ελπίζω σύντομα να τα πούμα από κοντά. Και μην ξεχάσεις για την εκδρομή που θα πάμε το Σάββατο στην Κέρκυρα. Η ανυπομονησία μου είναι απερίγραπτη. Περιμένω να ακούσω τα νέα σου. Στείλε χαιρετίσματα στην οικογένεια σου! Τα λέμε!

Με αγάπη,

Η φίλη σου Μάγδα

# data[].attributes.headline
Ευδοξια Κουντουρά

# data[].attributes.subject
Ευδοξια Κουντουρά

# data[].attributes.body
Νέο Σούλι, 21 Μαρτίου 2023

Αγαπητή φίλη Σοφία,

Σου στέλνω αυτή την επιστολή για να σε ρωτήσω πως είσαι ψυχολογικά το τελευταίο διάστημα. Θυμάμαι που μου είχες εκμυστηρευτεί, το προηγούμενο καλοκαίρι, για την διατροφική διαταραχή που σε  απασχολεί εδώ και λίγους μήνες. Υπέθεσα ότι θα ήθελες κάποιον να μιλήσεις γι’ αυτό το θέμα και επειδή ξέρω ότι προσπάθησες να μιλήσεις στους γονείς σου χωρίς όμως αποτέλεσμα, ήθελα να σου υπενθυμίσω ότι σε έμενα μπορείς να πεις ότι θέλεις! Θέλω πάντα να θυμάσαι ότι η εξωτερική εμφάνιση δεν είναι τόσο σημαντική. Εξάλλου το σώμα σου είναι το σπίτι σου, πρέπει να το φροντίζεις και όχι να το καταστρέφεις. Δεν θα πρέπει να αγχώνεσαι για το τι νομίζουν οι άλλοι για εσένα. Όλοι έχουν ανασφάλειες. Όλοι λίγο-πολύ αγχώνονται για το πως φαίνονται. Στην τελική, ζήσε την ζωή σου χωρίς να νοιάζεσαι για ασήμαντα πράγματα όπως αυτό. Θα ήθελα όμως να σε βοηθήσω και με άλλους τρόπους, όχι μόνο με λόγια. Γι’ αυτό έψαξα και βρήκα μια πολύ καλή ψυχολόγο που ειδικεύεται σε τέτοια θέματα. Μπορώ να σου προωθήσω τις πληροφορίες της. Επίσης έχει γράψει και ένα βιβλίο, αν νομίζεις πως είναι προτιμότερο. Τέλος αν θες και εσύ, μπορούμε να έχουμε πιο συχνή επικοινωνία, ακόμη και να τρώμε μαζί κάποια γεύματα, κάνοντας παρέα η μία στην άλλη. Σε αγαπώ πολύ. Να προσέχεις!

Με αγάπη,
η φίλη σου Ευδοξία

# data[].attributes.body
Αγαπητή μου φίλη,

Χτες πληροφορήθηκα από έναν κοινό γνωστό μας τη δυσκολία που αντιμετωπίζεις. Έμαθα ότι λόγω αδυναμίας πληρωμής του δανείου σου η τράπεζα σου κατάσχεσε το σπίτι. Πραγματικά στεναχωρήθηκα γι’ αυτό που σου συνέβη αλλά δεν είχα ιδέα ότι αντιμετώπιζες οικονομικές δυσκολίες. Έμαθα πως επέστρεψες στο πατρικό σου σπίτι στο χωριό και αυτό κατά την γνώμη μου δεν είναι και τόσο άσχημο.

Θέλω να είσαι αισιόδοξη πως όλα στο μέλλον θα πάνε καλύτερα. Εντάξει σου έτυχε μια αναποδιά στη ζωή σου αλλά δεν ήρθε και το τέλος του κόσμου. Σκέψου θετικά. Έχεις την οικογένειά σου κοντά και είστε όλοι υγιείς. Σίγουρα οι αλλαγές στη ζωή σου είναι ραγδαίες άλλα να σκέφτεσαι πως μπορεί όλα να γίνονται για καλό. Επειδή πιστεύω σε εσένα και τις δυνατότητές σου θεωρώ πως θα τα καταφέρεις περίφημα και στο χωριό. Να ξέρεις ότι αν χρειαστείς οποιαδήποτε βοήθεια ή θέλεις κάποιον ν μιλήσεις μη διστάσεις να μου τηλεφωνήσεις.

Με αγάπη, Θωμαή

# data[].attributes.headline
Χρύσα Χατζηπαπανικολάου

# data[].attributes.subject
Χρύσα Χατζηπαπανικολάου

# data[].attributes.body
Αγαπητοί γονείς της Αναστασίας,

Σας στέλνω αυτή την επιστολή συμπαράστασης στο δράμα που περνάτε. Λυπάμαι τόσο πολύ για την απώλειά σας και πραγματικά δεν υπάρχουν λόγια για να εκφράσω την οδύνη μου για ό,τι σας συνέβη. Η κόρη σας ήταν λίγο μεγαλύτερη από εμένα αλλά βλέποντας αυτές τις μέρες όσα είπατε γι’ αυτήν θα μπορούσε να είναι φίλη μου. Λένε πως ο χρόνος γιατρεύει τις πληγές αλλά πώς να ξεπεράσεις τον χαμό του παιδιού σου και μάλιστα τόσο άδικα σε ένα βαγόνι τρένου.

Διαμαρτυρήθηκα για όλα τα παιδιά που χάθηκαν και δεν θα σταματήσω μέχρι να δικαιωθούν αυτές οι ψυχές. Παρακίνησα τους συγγενείς μου να δώσουν αίμα για τους τραυματίες. Καθώς σε λίγα χρόνια θα γίνω ενήλικας και θα συμμετέχω πιο έντονα ως ενεργός πολίτης, θα προσπαθήσω να μην ‘βολευτώ’ και να κάνω ό,τι μπορώ ώστε να μην επαναληφθούν τέτοια γεγονότα.

Ελπίζω η ψυχή σας να βρει κάποια στιγμή γαλήνη. Δεν θα είναι εύκολο αλλά το παιδί σας θα ήθελε να συμφιλιωθείτε με την απώλειά του και να προχωρήσετε.

Σας εύχομαι κουράγιο και δύναμη. Η σκέψη μου πάντα κοντά σας,

Χρύσα Ραφαέλα Χατζηπαπανικολάου

# data[].attributes.body
Αγαπητή θεία Μελίνα,

Το ξέρω ότι τον τελευταίο καιρό περνάς πολύ δύσκολα τόσο ψυχολογικά όσο και σωματικά. Για αυτό αποφάσισα να σου γράψω αυτό το γράμμα για να σε ενθαρρύνω.

Ο χαμός του μπαμπά σου ήταν ένα τραγικό γεγονός, πάλευε επτά χρόνια με τον καρκίνο αλλά έχασε την μάχη. Ωστόσο, όλα είναι μέσα στην ζωή και πρέπει να μάθουμε να τα αντιμετωπίζουμε. Το ξέρω ότι είσαι δυναμική και ήρθε η ώρα να το αποδείξεις. Κράτα όλες τις χαρούμενες στιγμές με τον πατέρα σου και προχώρα μπροστά, κυνήγησε τα όνειρα και τους στόχους σου, κάνε υπερήφανο τον πατέρα σου, που σίγουρα δεν θα ήθελε να στεναχωράς  τον εαυτό σου και να αυτοτραυματίζεσαι. Εάν ποτέ θελήσεις να μιλήσεις σε κάποιον, σε παρακαλώ επικοινώνησε είτε μαζί μου είτε με κάποιον ψυχολόγο. Σε παρακαλώ θεία συνέχισε να προσπαθείς, συνέχισε να παλεύεις  με τις σκέψεις  σου και θα βγείς  νικήτρια.

Με αγάπη,

Ο ανιψιός σου Σίμος

# data[].attributes.headline
Επιστολή Σε Φίλο

# data[].attributes.subject
Επιστολή Σε Φίλο

# data[].attributes.body
Αγαπητή Κατερίνα,

Σου στέλνω αυτή την επιστολή για να μάθω εάν είναι όλα καλά με την κατάσταση στο σπίτι σου.

Έχουν περάσει 3 μέρες από την τελευταία φορά που είχες έρθει στο σχολείο. Έχω αρχίσει να ανησυχώ και θέλω να μάθω τα νέα σου και πως περνάς. Ξέρω πως είναι δύσκολο να έχεις έναν βίαιο πατέρα στο σπίτι σου που συμπεριφέρεται άσχημα σε εσένα αλλά και στην μητέρα σου. Μία συμβουλή που σου προτείνω είναι να μιλήσεις σε κάποιον για τα θέματα του σπιτιού αλλά όχι μόνο. Είναι πάρα πολύ δύσκολο να τα κρατάς όλα μέσα σου και σίγουρα η ομιλία θα σε βοηθήσει να το ξεπεράσεις και να το αντιμετωπίσεις. Αύριο μετά από το σχολείο έχω ελεύθερο χρόνο να συζητήσουμε.

Το Σάββατο μπορούμε να βγούμε μια βόλτα για να ξεφύγεις από την πραγματικότητα και να μπορέσεις να μου ανοιχτείς για όποιο πρόβλημα σε απασχολεί.

Ελπίζω αυτό το μήνυμα να σε βοήθησε. Ανυπομονώ να ξαναμιλήσουμε από κοντά !

Ο φίλος σου, Δημήτρης

# data[].attributes.body
Αγαπητέ μου φίλε,

Συνάντησα τον κοινό μας φίλο Πέτρο και πληροφορήθηκα τα δυσάρεστα νέα για την επιχείρηση σου. Έτσι αποφάσισα να σου στείλω αυτήν την επιστολή για να σου δείξω την συμπαράσταση μου.

Γνωρίζω πολύ καλά ότι αυτή η οικογενειακή επιχείρηση ήταν παράδοση για την οικογένεια σου οπότε αντιλαμβάνομαι την στεναχώρια σου για την πτώχευση της. Είμαι σίγουρος ότι εσύ έδωσες τον καλύτερο σου εαυτό σε αυτήν την δουλειά. Επίσης, γνωρίζω πόσο ικανός και εργατικός είσαι και σίγουρα θα προσπάθησες πολύ για να την κρατήσεις. Όμως, όπως πολύ καλά γνωρίζεις οι αστάθμητοι παράγοντες που οδηγούνε μια επιχείρηση σε οικονομικό αδιέξοδο είναι πολλοί. Η οικονομική κρίση έχει αλλάξει τον επαγγελματικό ορίζοντα και τις ζωές όλων μας.

Δεν θέλω το κλείσιμο της επιχείρησης σου να σε επηρεάσει ψυχολογικά. Είσαι πολύ ικανός και δυνατός και θα τα ξαναφτιάξεις όλα από την αρχή και πολύ καλυτέρα. Στηρίξου στις δυνάμεις σου και στο μυαλό σου και όλα θα ξεπεραστούν. Τέλος, θέλω να γνωρίζεις ότι εγώ θα είμαι διπλά σου σε ότι χρειαστείς και να μην διστάσεις να μου ζητήσεις οτιδήποτε. Άνθρωποι είμαστε και ξέρω πως κα εσύ θα έκανες το ίδιο για μένα.

Με Αγάπη Στάθης

# data[].attributes.body
Αγαπητέ μου φίλε,
Πρώτα απ’ όλα, θέλω να σου πω ότι σε καταλαβαίνω πλήρως και είμαι εδώ για σένα σε αυτήν την δύσκολη στιγμή. Ξέρω ότι διανύεις μια δύσκολη περίοδο και δεν είναι εύκολο να αντιμετωπίζεις όλα αυτά τα προβλήματα.
Θέλω να σου πω ότι είσαι ένας δυνατός άνθρωπος και ότι θα ξεπεράσεις αυτήν την κατάσταση. Σκέψου όλες τις φορές που είχες δυσκολίες στο παρελθόν και χρησιμοποίησε αυτές τις εμπειρίες για να σε βοηθήσουν να περάσεις αυτήν την φορά.
Επίσης, δεν είσαι μονός σε αυτό. Έχεις τους φίλους και την οικογένεια σου που σε αγαπούν και είναι πάντα εκεί για να σε υποστηρίξουν. Μην διστάζεις να ζητήσεις βοήθεια από αυτούς, αυτό είναι που κάνει τους φίλους μας τόσο σημαντικούς.
Θέλω να ξέρεις ότι είμαι εδώ για σένα αν χρειαστείς οτιδήποτε. Στείλε μου μήνυμα, κάλεσε με η έλα να συναντηθούμε για να μιλήσουμε. Είμαι πάντα εδώ για σένα.

Με αγάπη,

Χριστόφορος